Как упоительны в России вечера

**«Как упоительны в России вечера»** («Ինչ սքանչական են երեկոները Ռուսաստանում»), ռուսական «Белый орёл» երաժշտական խմբի սինգլը, որը թողարկվել է 1998 թվականին, իսկ որպես պրոդյուսեր հանդես է եկել խմբի հիմնադիր և վոկալիստ Վլադիմիր Ժեչկովը։  Երգի տեքստը գրել Է Վիկտոր Պելենյագրեն, երաժշտության հեղինակել է Ալեքսանդր Դոբրոնրավովը։ 

Երգը հայտնի է դարձել 1990-ական թվականների վերջին և հանդիսանում է «Белый орёл»-ի ամենահայտնի երգը խմբի ողջ կարիերայի ընթացքում։ 

Այս երգի համար խումբն արժանացել է «Ոսկե գրամոֆոն» մրցանակի (1999) և մասնակցել «Տարվա երգ» փառատոնին (2000)։

## Ստեղծման պատմություն

1996 թվականին կոմպոզիտոր Ալեքսանդր Դոբրոնրավովը երկարատև գործուղման է մեկնել ԱՄՆ Նյու Յորք քաղաք։ Կոմպոզիտորը պետք է մեկուկես տարի անցկացներ Ամերիկայում, որի ընթացքում աշխատել է երաժշտական ստուդիայում:

Ալեքսանդր Դոբրոնրավովն իր հետ ԱՄՆ է տարել տարբեր տարիներին նվեր ստացած իր ընկերների բանաստեղծությունների մի քանի ժողովածուներ։  Դրանցից մեկը բանաստեղծ Վիկտոր Պելենյագրեի փոքրիկ գիրքն էր, որի հետ կոմպոզիտորն ընկերական հարաբերություններ ուներ ավելի քան 10 տարի։ 

Ընկերոջ բանաստեղծությունները կարդալուց հետո նա, ոգեշնչվելով դրանցից, ստեղծել է երաժշտություն, որը հարար է եղել երգի ապագա տեքստին: Սակայն կոմպոզիտորը չի իմացել, թե ում կառաջարկի այդ երգը։  Այդ ժամանակ նա ունեցել է կատարողների որոշակի խումբ, որոնց հետ աշխատում էր։  Բայց երաժշտությունը գրելուց որոշ ժամանակ անց նա հանդիպել է Վլադիմիր Ժեչկովին, որին դուր է եկել ստեղծագործությունը, և որոշվել է ձայնագրել այն։ 

Երգի հաջողությունը Վլադիմիր Ժեչկովը  բացատրում է նրանով, որ ինքը երգել է ոչ թե հանուն երգի հայտնի դառնալու, այլ հենց այնպես, ձանձրույթից դրդված։ 

Նույն թվականին նկարահանվել է երգի տեսահոլովակը։ Կարծիք կա, որ տեսահոլովակի հեղինակը Յուրի Գրիմովն է, որն այդ ժամանակ ակտիվորեն համագործակցում էր ինչպես Ժեչկովի, այնպես էլ «Белый орёл» խմբի հետ, սակայն իրականում տեսահոլովակը նկարահանել Է Վլադիմիր Յանկովսկին: Տեսահոլովակում գլխավոր դերը կատարել է դերասանուհի Մարինա Մոգիլյովսկայան:

## Բանաստեղծություն
* Ինչպես նշում է գրականագետ Յու. Բ. Օռլիցկին, բանաստեղծությունը գրված է ռոմանսի համար անսովոր դասական ոճով. դա տրիոլետ է, բայց ընդլայնված տեսքով. այն ունի 12, այլ ոչ թե 8 տող։ 
* Սկզբում բանաստեղծությունը Ռուսաստանի մասին չի եղել, Պելենյագրեն առաջին տարբերակը գրել է այն մասին, թե «որքան սքանչական են երեկոները Սամարայում»։  Հեղինակը պնդում է, որ տողերն ծնվել են, երբ ինքն այդ քաղաքում զբոսնում էր տեղացի մի աղջկա հետ, որին այդ ժամանակ սիրահարված էր։ 
* «Պարահանդեսներ։ Գեղեցկուհիներ։ Լաքեյներ։ Յունկերներ» () տողը հեղինակի տարբեր հրատարակություններում տարբեր տեսք ունի, օրինակ՝ 1991 թվականի տարբերակում՝ «Балы. Красавицы. Корнеты. Шулера», 1992 թվականի տարբերակում՝ «*Балы. Красавицы. Пролётки. Нумера*», 1993 թվականի տարբերակում՝ «Балы. Красавицы. Корнеты. Нумера»,  իսկ երգի՝ ճանաչման արժանանալուց հետո հրատարակված 2006 թվականի ստեղծագործությունների ժողովածուում՝ «*Балы. Красавицы. Пролётки. Юнкера*»։ 
* Երգի տեքստում կարելի է մեծ նմանություն գտնել Յուրի Վլոդովի բանաստեղծության, ինչպես նաև Վլոդովի մեկ տողի հետ. «Եվ երկինքը՝ բանաստեղծի կապույտ աչքերում // Եվ սագի փետուրի նյարդային ճռռոցը...» (): Վ. Պելենրյագեի մոտ հետևյալն է, «Եվ միայն երկինքն է բանաստեղծի կապույտ աչքերում։ // Ինչ սքանչական են երեկոները Ռուսաստանում» ()։

## Հետագա կատարումներ
Երգիչ և կոմպոզիտոր Ալեքսանդր Դոբրոնրավովը երգը կատարել է «Երեք ակորդ» հեռուստահաղորդման ընթացքում։  Պարբերաբար երգը կատարել է բանաստեղծության հեղինակ, բանաստեղծ Վիկտոր Պելենյագրեն։

## Ազդեցություն
Տասնամյակներ անց երգը պահպանել է իր ժողովրդականությունը։

2000-ական թվականների սկզբին երգին ամրագրվել է Ռուսաստանի ոչ պաշտոնական օրհներգի կարգավիճակը։ 

2001 թվականին երգի տեքստից վերցված «Ֆրանսիական բուլկու խռթխռթոց» () արտահայտությունը հասարակական-քաղաքական շրջանառության մեջ է դրվել Սերգեյ Կարա-Մուրզայի կողմից իր «Սովետական քաղաքակրթություն» (ռուս.՝ «Советская цивилизация») գրքում, իսկ 2004 թվականին նա հրապարակել է «Ֆրանսիական բուլկու խռթխռթոցի ներքո» (ռուս.՝ «Под хруст французской булки») հոդվածը։ 

Հետագայում «ֆրանսիական բուլկու խռթխռթոց» արտահայտությունը դարձել է թևավոր արտահայտություն  և օգտագործվում է նախահեղափոխական Ռուսաստանի մասին իդեալականացված պատկերացումները նշելու համար։

## Ծանոթագրություններ

## Արտաքին հղումներ
* «Как упоительны в России вечера». Передача «Песня с историей» // Телеканала «Москва 24», 22 января 2017
* 20 лет песне «Как упоительны в России вечера» // Радио Шансон, 22 августа 2016
* «Как упоительны в России вечера…» Что еще написал Виктор Пеленягрэ // Новые известия, 18 марта 2017
* «Как упоительны в России вечера»: Все хиты группы «Белый орёл» // Комсомольская правда, 2021

Կատեգորիա:1998 սինգլներ
Կատեգորիա:Երգեր այբբենական կարգով
Կատեգորիա:Ռուսերեն երգեր